
Hogyan válasszunk gyermekcipőt? - Gyermek lábbelik megfelelőségértékelése

Dolgozatomban a Magyarországon forgalomban lévő gyermek lábbelik termék megfelelőségével foglalkozom. Illetve bemutatom, hogy mi alapján, és milyen úton vizsgálják be a Nemzeti Fogyasztóvédelmi Hatóságnál a veszélyesnek tűnő gyermek lábbeliket, s mire nem terjednek ki ezek a vizsgálatok. Ennek kapcsán feldolgozom az utóbbi évek vizsgálati statisztikáit és RAPEX jelentéseit, amivel rávilágíthatok a gyermek lábbelikkel kapcsolatos legnagyobb hiányosságokra, veszélyekre. Külön kitérek a gyermek lábbelik ortopédiailag helyes kialakítására és az ennek hiányából származó veszélyekre, fejlődési rendellenességekre.
Kérdőíves kutatásomban arra keresem a választ, hogy a fogyasztók milyen szempontok alapján, mennyire tudatosan választják ki a gyermekek számára a lábbeliket., Dolgozatommal azt a nemes célt szeretném szolgálni, hogy felhívjam a fogyasztók figyelmét a lehetséges veszélyforrásokra és a tudatos vásárlásra és rávilágítsak azokra a problémákra, amelyekre jelenleg nincs megfelelő szabályozás.



